Virallinen lehti nro C 386 , 11/12/1998 s. 0106



KIRJALLINEN KYSYMYS E-1280/98 esittäjä(t): Daniela Raschhofer (NI) komissiolle (29. huhtikuuta 1998) Aihe: Agenda 2000:n vaikutus olemassa olevalle viidentoista jäsenvaltion yhteisölle Kiitos 19. maaliskuuta 1998 päivätystä vastauksesta kysymykseeni E-395/98(1). Koska en saanut tarpeeksi tyhjentäviä esittämiini kysymyksiin, on minun esitettävä uudestaan komissiolle seuraavat kysymykset: Suoritettiinko tutkimuksia, joissa tarkasteltiin niitä vaikutuksia, joita unionin laajentumisesta itään aiheutuu viidentoista jäsenvaltion yhteisön työllisyystilanteeseen ja erityisesti Itävallan rajan läheisyydessä sijaitsevien alueiden työllisyystilanteeseen ja jos suoritettiin, missä tuloksiin voi tutustua? Suoritettiinko tutkimuksia, joissa tarkasteltiin niitä vaikutuksia, joita unionin laajentumisesta itään aiheutuu viidentoista jäsenvaltion muodostaman yhteisön palkkatasoon ja erityisesti Itävallan rajan läheisyydessä sijaitsevien alueiden palkkatasoon ja jos suoritettiin, missä tuloksiin voi tutustua? Suoritettiinko tutkimuksia siitä, millä tavoin unionin laajentuminen itään tulee vaikuttamaan muuttoliikkeeseen, joka suuntautuu 15 jäsenvaltion yhteisöön ja jos suoritettiin, missä tuloksiin voi tutustua? Suoritettiinko tutkimuksia siitä, kuinka suuri osa uusien jäsenvaltioiden kansalaisista aikoo etsiä työtä viidentoista jäsenvaltion alueelta ja erityisesti Itävallan rajan läheisyydessä sijaitsevilta alueilta ja kuinka moni näistä henkilöistä haluaa asettua pysyvästi työpaikkansa läheisyyteen ja jos suoritettiin, missä tuloksiin voi tutustua? Suoritettiinko tutkimuksia siitä, millä tavoin unionin laajentuminen itään tulee vaikuttamaan viidentoista jäsenvaltion yhteisön ja erityisesti Itävallan rajan läheisyydessä sijaitsevien alueiden eri elinkeinoaloihin ja jos suoritettiin, missä tuloksiin voi tutustua? Suoritettiinko tutkimuksia, joista käy ilmi, millä tavoin unionin itään laajentuminen tulee vaikuttamaan yhteisön ja Itävallan sisäiseen turvallisuuteen ja jos suoritettiin, missä tuloksiin voi tutustua? Jos edellä mainittuja aiheita ei tutkittu, miksi tutkimustoimeksiantoja ei annettu? Komission jäsenen Hans van den BroekinKomission puolesta antama vastaus (9. kesäkuuta 1998) Komissio viittasi vastauksessaan parlamentin jäsenen kirjalliseen kysymykseen E-395/98(2) laajentumisen vaikutuksesta yhteisön taloudelliseen kehitykseen, josta aiheesta on tehty "vaikutuksia koskeva tutkimus" osana Agenda 2000:een(3) kuuluvia asiakirjoja, jotka annettiin parlamentin käytettäväksi heti, kun komissio oli hyväksynyt Agenda 2000:n. Laajentumisen vaikutuksista yhteisön nykyisen itärajan lähialueisiin - eli Stettinistä Triesteen ulottuva raja-alue sekä koillis-Kreikan alue Bulgarian liityttyä unioniin - komissio ei ole tehnyt kysymyksessä tarkoitettua yksityiskohtaista tutkimusta. Olisi hyvin vaikeaa ennustaa varmasti uusissa jäsenvaltioissa vallitsevista palkkatasoista (koska liittymisajankohdastakaan ei ole mitään varmuutta) tai raja-alueilla tapahtuvista muuttoliikkeistä (työllisyystilannetta koskevia ennusteita on vaikea tehdä kyseisen epävarman ajanjakson suhteen ja liittymissopimuksissa voidaan määrätä pitkistä siirtymäajoista, jotka rajoittavat työntekijöiden vapaata liikkuvuutta). Myöskään pyydettyjä rikollista toimintaa koskevia ennusteita ei voi tehdä riittävän tarkasti. (1) EYVL C 304, 2.10.1998, s. 91. (2) EYVL C 217, 17.7.1997. (3) KOM(97) 2000 lopullinen.